# Γιώργος Φουντούλης

### Από τη Βικιπαίδεια, την ελεύθερη εγκυκλοπαίδεια

Ο Γιώργος Φουντούλης είναι γνωστός έλληνας κιθαρίστας και συνθέτης με πλούσια καλλιτεχνική και εκπαιδευτική δράση στην Ελλάδα και στο εξωτερικό. Γεννήθηκε στο Βόλο το 1964. Είναι ιδρυτής και διευθυντής του Ωδείου Φουντούλη στο Βόλο, καλλιτεχνικός διευθυντής του Χειμερινού Φεστιβάλ Κιθάρας και του Διεθνούς Φεστιβάλ Κιθάρας Πόρτο Χελίου καθώς και πρόεδρος της International Art Society.

## [Επεξεργασία] Βιογραφικό

Ο Γιώργος Φουντούλης γεννήθηκε στο Βόλο το 1964. Πήρε τα πρώτα μαθήματα κιθάρας από τον Κώστα Βακαλόπουλο. Το 1982 πήρε Πτυχίο Κιθάρας με Άριστα παμψηφεί από το Ωδείο Φιλαρμονικής Δήμου Βόλου (τάξη Γ. Ιωαννίδη). Συνέχισε τις σπουδές του με τον Κ. Κοτσιώλη στο Νέο Ωδείο Θεσσαλονίκης, απ' όπου πήρε Δίπλωμα Σολίστ με Άριστα παμψηφεί και 1ο Βραβείο παμψηφεί. Επίσης πήρε το μεταπτυχιακό πανεπιστημιακό δίπλωμα Fellowship Diploma του Trinity Colege London.

Παρακολούθησε σεμινάρια με διάσημους συνθέτες και κιθαριστές (L. Brouwer, A. Diaz, D. Russel κ.α.) και έλαβε μέρος σε πολλά Φεστιβάλ και Διεθνείς Διαγωνισμούς όπου απέσπασε Διακρίσεις και Βραβεία. Το 1984 τιμήθηκε με το Βραβείο του Υπουργείου Πολιτισμού στην Αβάνα της Κούβας. Το 1985 πήρε το 1ο Βραβείο στο Διαγωνισμό του Διεθνούς Φεστιβάλ Κιθάρας Βόλου.

Έχει δώσει πολλά ρεσιτάλ στην Ελλάδα και στο εξωτερικό (Γερμανία, Πολωνία, Πορτογαλία, Βουλγαρία, Τουρκία, Κούβα, Ιταλία, Σερβία, κα) και έχει ηχογραφήσει για την Ελληνική Ραδιοφωνία και Τηλεόραση. Συνεργάστηκε με Έλληνες και ξένους μουσικούς και έδωσε πολλές συναυλίες σε διάφορες πόλεις της Ελλάδας. Έχει συμπράξει ως σολίστ με διάφορα ορχηστρικά σύνολα, με την Συμφωνική Ορχήστρα του Ωδείου ΒACH της Μόσχας, με την Συμφωνική Ορχήστρα Λάρισας καθώς και με μικρά Σύνολα Μουσικής Δωματίου.

Έχει παίξει έργα πολλών συνθετών σε πρώτη εκτέλεση ενώ αρκετοί συνθέτες του έχουν αφιερώσει έργα τους. Από το 1982 μέχρι σήμερα, εργάζεται ως καθηγητής κιθάρας σε μεγάλα ωδεία της Ελλάδας. Από το 1989 έλαβε μέρος ως Σολίστ και Καθηγητής σε Πανελλήνια και Διεθνή Φεστιβάλ όπως το Διεθνές Φεστιβάλ Κιθάρας Βόλου, Διεθνές Φεστιβάλ Κιθάρας Ζόρυ (Πολωνία), Διεθνές Φεστιβάλ Κιθάρας Κέρκυρας, Διεθνές Φεστιβάλ Κωνσταντινούπολης, Διεθνές Φεστιβάλ Χόρτου Πηλίου, Διεθνές Φεστιβάλ Κιθάρας Ερμούπολης Σύρου, Φεστιβάλ Τέχνης και Πολιτισμού Πόρτο Χέλι, Φεστιβάλ Πεντέλης, Γιορτές Κιθάρας Βέροιας, κ.α. Έλαβε μέρος στις εκδηλώσεις «Νέοι για την Τέχνη» που διοργάνωσε ο «Οργανισμός Πολιτιστικής Πρωτεύουσας της Ευρώπης Θεσσαλονίκη 1997».

Έχει γράψει μουσική για σόλο κιθάρα, μουσική δωματίου, μουσική για θέατρο, τραγούδια, καθώς και διδακτικά βιβλία για κιθάρα. Είναι διευθυντής του Εξεταστικού Κέντρου του Trinity College London και του Century University με έδρα το Βόλο, και διευθυντής του Ωδείου Φουντούλη.

## [Επεξεργασία] Βιβλιογραφία

- 1988 : "Η Προκαταρκτική Σπουδή της Κιθάρας" Μέρος Α'
- 1998 : "Η Προκαταρκτική Σπουδή της Κιθάρας" Μέρος Β'
- 2004 : Μουσική για Κιθάρα, Τεύχος 1
- 2004 : Μουσική για Κιθάρα, Τεύχος 2
- 2006 : "Ιωλκός, "Χρησμός", "Οιωνός" - Μουσική για Φλάουτο και Κιθάρα (Bérben)
- 2006 : "Χριστίνα", "Πανσέληνος", "Αιθήρ" - Μουσική για κλασική κιθάρα (Bérben)
- 2006 : "Παραλήρημα" για 4 κιθάρες (Bérben)

## [Επεξεργασία] Δισκογραφία

- 1993 : "Το ταξίδι" με έργα ελλήνων συνθετών σε Α’ ηχογράφηση (Musica Viva)
- 2002 : "Ιωλκός" με μουσική του Γιώργου Φουντούλη εμπνευσμένη από την ελληνική μυθολογία (Eyf)
- 2005 : "Greek Memories" με έργα ελλήνων συνθετών (Subways)
- 2005 : "Master Class", Μισός Αιώνας Έλληνες Κιθαριστές (Eros)

## [Επεξεργασία] Σχετικές ιστοσελίδες

- Γιώργος Φουντούλης
- Χειμερινό Φεστιβάλ Κιθάρας
- Διαγωνισμός Σύνθεσης
- Διαγωνισμός Ποίησης
- Διεθνές Φεστιβάλ Κιθάρας Πόρτο Χελίου
- International Art Society

Ανακτήθηκε από "http://el.wikipedia.org../../../%CE%B3/%CE%B9/%CF%8E/%CE%93%CE%B9%CF%8E%CF%81%CE%B3%CE%BF%CF%82_%CE%A6%CE%BF%CF%85%CE%BD%CF%84%CE%BF%CF%8D%CE%BB%CE%B7%CF%82_bd70.html"

Κατηγορίες: Γεννήσεις το 1964 | Κιθαρίστες | Έλληνες συνθέτες | Έλληνες μουσικοί

##### Views

- Άρθρο
- Συζήτηση
- Τελευταία έκδοση

##### Αναζήτηση